এ বিশাল জনগোষ্ঠীর সবাই যে একত্ববাদে বিশ্বাসী নয়- তা সর্বজন বিদিত। এক পরিসংখ্যান অনুযায়ী বর্তমান বিশ্বে একত্ববাদে বিশ্বাসী তাওহীদপন্থী জনতার সংখ্যা প্রায় একশত পঞ্চাশ কোটির উপরে। এ বিশাল মুসলিম জনতার প্রতিটি সদস্যই যে ইসলামের গুরুত্বপূর্ণ রুকন নামায আদায়ে যত্নবান নয়, তা নির্দ্বিধায় বলা যায়। আবার যারা নিয়মিত সালাত আদায় করে থাকেন তাদের প্রত্যেকেই যে পরহেযগার, বেগুনাহ্ নয়- তাও জোর দিয়ে বলা যায়। প্রতিটি মুসলমানের প্রত্যুষে শয্যা ত্যাগ থেকে নিয়ে নিদ্রা গমন পর্যন্ত দৈনন্দিন জীবনে ইচ্ছায়-অনিচ্ছায়, জানা-অজানায় কবীরা ও সগীরা গুনাহ্ কিভাবে যেন সংঘটিত হয়েই যায়। এ ফিতনা-ফাসাদের যামানায় শত চেষ্টা করেও যেন পাপমুক্ত থাকা যাচ্ছে না, পাপ হয়েই যাচ্ছে।